ג'מיל ח'ורי (עורך דין)

ג'מיל לביב ח'ורי היה עורך דין, שופט, מורה לערבית ומשורר ערבי-נוצרי-ישראלי. כיהן כראש מועצת כפר יאסיף בשנות ה-70.

ביוגרפיה

התגורר בשכונת שייח' ג'ראח בירושלים, שם נולד בנו, השחקן מכרם ח'ורי.

למד משפטים בבית הספר המנדטורי למשפטים בירושלים. התמנה לשופט שלום בחיפה ב-1946. לשכתו מוקמה בסמוך ללשכות השופטים שמעון אגרנט ומשה לנדוי.

לאחר פרוץ מלחמת העצמאות נסע עם משפחתו ללבנון. הם חזרו בטרם נסגרו הגבולות, והתיישבו בעכו. היה חבר במועצת העיר של עכו. מאוחר יותר עברה המשפחה לכפר יאסיף.

ב-1958 עזב את ה"החזית הערבית" שהיה בין מייסדיה.

ב-1974 נבחר לעמוד בראש מועצת כפר יאסיף, למשך כשנתיים.

משפחתו 
באפריל 1959 הורשעו שני בניו בריגול נגד ישראל ונידונו ל-4 שנים ולשנה וחצי בפועל.

עם נכדיו נמנים השחקנים קלרה ח'ורי, ג'מיל ח'ורי (הקרוי על שמו); אוצרת ומבקרת האמנות רולא ח'ורי והמשפטנית והפעילה החברתית האלה ח'ורי-בשאראת.

הערות שוליים 

משוררים ערבים ישראלים
מורים לערבית בישראל
שופטי בית משפט השלום בחיפה
בוגרי בית הספר המנדטורי למשפטים
משפטנים ישראלים
שופטים בתקופת המנדט הבריטי
עכו: אישים
ראשי מועצות מקומיות בישראל
כפר יאסיף: אישים